**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΕΚΠΟΝΗΣΗ**

**ΔΙΔΑΚΤΟΡΙΚΗΣ ΔΙΑΤΡΙΒΗΣ**

Το Τμήμα **Επιστήμης Βιοσυστημάτων και Γεωργικής Μηχανικής** του **Πανεπιστημίου Πατρών,** στην υπ’ αριθμ. 5/11-03-2022 **συνεδρίαση της προσωρινής Συνέλευσης**, αποφάσισε **να προκηρύξει μία (1) θέση άμισθου υποψηφίου Διδάκτορα,** για την εκπόνηση Διδακτορικής Διατριβής **με τίτλο: «Η χρήση του χούμο ως αειφόρο ρυθμιστικό υλικό φυσικοχημικών δεικτών έναντι των καταπονήσεων στην αμπελουργία»**, σύμφωνα με τις διατάξεις της υπ’ αριθμ. **9502** απόφασης έγκρισης του Κανονισμού Διδακτορικών Σπουδών, **(ΦΕΚ 993/τ.Β/4-3-2022)** κατά τις διατάξεις του Νόμου 4485/2017.

Τα ελάχιστα τυπικά προσόντα για την υποβολή αίτησης, σύμφωνα με το **άρθρο 4 του Κανονισμού Διδακτορικών Σπουδών**, είναι:

* **α)** Πτυχίο Α.Ε.Ι. της ημεδαπής ή αναγνωρισμένου ως ισοτίμου ιδρύματος της αλλοδαπής,
* **β)** Δίπλωμα Μεταπτυχιακών Σπουδών (Δ.Μ.Σ.) Α.Ε.Ι. της ημεδαπής ή αναγνωρισμένου από το Δ.Ο.Α.Τ.Α.Π. ως ισότιμου ιδρύματος της αλλοδαπής, ή κατοχή ενιαίου και αδιάσπαστου τίτλου σπουδών μεταπτυχιακού επιπέδου, σύμφωνα με το άρθρο 46 του ν. 4485/2017.

**Τα απαιτούμενα δικαιολογητικά που υποβάλλονται από κάθε υποψήφιο/α είναι τα εξής:**

1. Σχετική αίτηση στη Γραμματεία του Τμήματος, με βάση την προκήρυξη/πρόσκληση ενδιαφέροντος.
2. Αναλυτικό βιογραφικό σημείωμα.
3. Προσχέδιο της προτεινόμενης διδακτορικής διατριβής στο οποίο θα συμπεριλαμβάνονται τα ερευνητικά ενδιαφέροντα και οι προτεραιότητες.
4. Πιστοποιητικό επαρκούς γνώσης μιας τουλάχιστον επίσημης γλώσσας της Ευρωπαϊκής Ένωσης, κατά προτίμηση της αγγλικής.
5. Τουλάχιστον δύο συστατικές επιστολές από Καθηγητές ή Λέκτορες ΑΕΙ σε φάκελο κλειστό από τον παρέχοντα τη συστατική επιστολή.
6. Αντίγραφα εργασιών που έχουν εκπονηθεί σε προπτυχιακά και μεταπτυχιακά προγράμματα σπουδών.

Τα κριτήρια και οι προϋποθέσεις για την επιλογή Υ.Δ. στο Π.Δ.Σ. είναι τα ακόλουθα:

* Η συνάφεια του διπλώματος/πτυχίου του υποψηφίου σύμφωνα με τα οριζόμενα στο άρθρο 4 του Κανονισμού Διδακτορικών Σπουδών (ΦΕΚ 993/τ.Β΄/4-3-2022) και στην παράγραφο 1 της παρούσας.
* Οι συστάσεις που προκύπτουν από τις αντίστοιχες επιστολές
* Η αξιολόγηση που θα προκύψει από την συνέντευξη με τον υποψήφιο

Στοιχεία που συνεκτιμώνται είναι τα ακόλουθα:

* Οι πιθανές επιστημονικές δημοσιεύσεις
* Η προηγούμενη επαγγελματική και ερευνητική εμπειρία

Ο/η υποψήφιος/α στην αίτηση του αναγράφει τον προτεινόμενο τίτλο, την προτεινόμενη γλώσσα εκπόνησης και τον προτεινόμενο ως επιβλέπων της διδακτορικής διατριβής, ο οποίος ανήκει σε όσους έχουν δικαίωμα επίβλεψης διδακτορικής διατριβής, σύμφωνα με τα οριζόμενα στον Κανονισμού Διδακτορικών Σπουδών του Τμήματος.

Οι ενδιαφερόμενοι θα πρέπει να πληρούν τις προϋποθέσεις και κριτήρια εισαγωγής όπως περιγράφονται στον κανονισμού Διδακτορικών Σπουδών του Τμήματος (ΦΕΚ

993/τ.Β΄/04.03.2022).

Η Τριμελής Επιτροπή Αξιολόγησης εξετάζει τις αντίστοιχες αιτήσεις και τα συνυποβαλλόμενα έγγραφα και καλεί τους υποψηφίους σε συνέντευξη. Κατόπιν υποβάλλει στη Συνέλευση του Τμήματος αναλυτικό υπόμνημα, η οποία εγκρίνει ή απορρίπτει την αίτηση.

Οι αιτήσεις και όλα τα δικαιολογητικά υποβάλλονται **ηλεκτρονικά** (**σε ένα αρχείο μορφής PDF**), από την ημερομηνία ανάρτησης της Πρόσκλησης στον οικείο διαδικτυακό τόπο του Τμήματος μέχρι και **25-03-2022** και θα αποστέλλονται ταχυδρομικά στη Γραμματεία του Τμήματος. (Διεύθυνση: Πανεπιστήμιο Πατρών, Τμήμα Επιστήμης Βιοσυστημάτων & Γεωργικής Μηχανικής, Νέα Κτίρια Μεσολόγγι Τα Κ.:30200).

ΠΛΗΡΟΦΟΡΙΕΣ: Γραμματεία Τμήματος, τηλέφωνα 2631058413

& 2631058352, email: baesecr@upatras.gr

Η προσωρινή Πρόεδρος του Τμήματος

Παπαδάκη Μαρία

Καθηγήτρια